Леанід Яўсеевіч Дзягілеў

**Леанід Яўсеевіч Дзягілеў** (, Сасноўка, Віцебская вобласць — ) — беларускі мастак-графік, педагог Вышэйшай школы, мастацтвазнаўца, экспадызайнер. Аўтар артыкулаў па праблемах сінтэзу мастацтваў у архітэктуры, метадычных прац па мастацкай адукацыі.

Член Беларускага саюза мастакоў, Беларускага Саюза дызайнераў i Міжнароднай асацыяцыі дызайнераў, Беларускага Саюза літаратурна-мастацкіх крытыкаў, саветнік Беларускай акадэміі архітэктуры. Жыў і працаваў ў Мінску.

## Біяграфія 
У 1958 годзе скончыў Віцебскае мастацка-графічнае педагагічнае вучылішча, дзе яго настаўнікам быў вядомы беларускі мастак Валянцін Дзежыц. Займаўся праектаваннем інтэр’ераў, афармленнем Мемарыяльнага музея Міная Шмырова, Дома культуры ў Расонах.

Пасля службы ў Савецкай Арміі паступіў вучыцца ў Ленінградскае вышэйшае мастацка-прамысловае вучылішча імя В. Мухінай, дзе паглыбіў веды па інтэр’еры і абсталяванні ў настаўніка Васіля Пятрова. У 1982 годзе скончыў аспірантуру пры Інстытуце мастацтвазнаўства, этнаграфіі і фальклору Акадэміі навук Беларусі па спецыяльнасці «Гісторыя мастацтваў», якая і стала яго асноўнай спецыялізацыяй. З 1984 года выкладаў у Беларускам дзяржаўнам тэатральна-мастацкам інстытуце — быў прарэктарам па навуковай працы, прафесарам кафедры, дацэнтам.

Узначальваў кафедру дызайна ў Інстытуце сучасных ведаў імя А. М. Шырокава, дзе навучаюцца студэнты па двух кірунках: дызайн прадметна-прасторавага асяроддзя і дызайн віртуальнага асяроддзя. Вучнямі Леаніда Дзягілева з’яўляюцца многія вядучыя мастакі і дызайнеры Беларусі.

Намаганнямі Леаніда Дзягілева у Беларусі была пашырана сетка сярэдніх мастацкіх вучэбных устаноў у кожнай галіне, створана Мінская гімназія-каледж мастацтваў на базе сярэдняй школы з мастацкім ухілам. Працуючы дырэктарам Дырэкцыі мастацкіх выставак Міністэрства культуры Беларусі, арганізаваў звыш сотні перасоўных выставак беларускіх мастакоў. На аснове фондаў жывапісных, скульптурных, графічных работ і твораў дэкаратыўна-прыкладнога мастацтва быў створаны Музей сучаснага выяўленчага мастацтва.

Памёр 1 ліпеня 2024 года.

## Творчасць 
Працаваў у графіцы, у тэхніцы акварэлі. У 1985 годзе для рэспубліканскай выстаўкі, прысвечанай спорту напісаў партрэт «Чэмпіён Мікалай Грабнёў». Па выніках падарожжаў з’явіўся цыкл «Па Цюмені», дзе адлюстраваны жыццё і быт жыхароў Заходняй Сібіры. Напісаныя мастаком партрэты хантаў, якія адпачываюць у юртах, прывабліваюць сваёй арыгінальнасцю, непаўторнасцю выканання, рытмічнай пабудовай і фарбамі.

## Дукаваныя працы 
Падручнік «Проектирование интерьеров индивидуального жилого дома : учебное пособие для вузов» / Л. Е. Дягилев, В. Ф. Очайкин. — Минск : Современные знания, 2008. — 107 с. — ISBN 978-985-6885-10-8.

## Галерэя 

Выява:Smart Metal - Art project of Larisa Finkelshtein in National Library of Belarus on October 22, 2014 - 13.JPG|Леанід Дзягілеў 22.10.2014 на адкрыцці Рэспубліканскай мастацкай выстаўкі «Разумны метал». Галерэя «Ракурс», Нацыянальная бібліятэка Беларусі
Выява:Vasily Kostiuchenko Exhibition in Minsk Museum Modern Art 17.12.2014 Larisa Finkelshtein.jpg|Леанід Дзягілеў і Ларыса Фінкельштэйн 17.12.2014 на вернісажы выстаўкі «Каляровыя аповяды», Музей сучаснага выяўленчага мастацтва, Мінск
Выява:Exhibition LABIRINT II in Palace of Art 14.04.2015 Rygor Sitnica.JPG|Адкрыццё выстаўкі секцыі жывапісу Саюза мастакоў Беларусі «Лабірынт 2», Палац мастацтва, Мінск, 14.04.2015
Выява:Exhibition Theater and Film painter in Palace of Art 14.04.2015 05.JPG|Адкрыццё выстаўкі мастакоў тэатра і кіно «Маштаб 1:25», Палац мастацтва, Мінск, 14.04.2015

## Спасылкі 
* 
* 

Катэгорыя:Мастакі Беларусі
Катэгорыя:Мастакі СССР
Катэгорыя:Члены Беларускага саюза мастакоў
Катэгорыя:Мастацтвазнаўцы Беларусі
Катэгорыя:Педагогі Беларусі
Катэгорыя:Выкладчыкі Інстытута сучасных ведаў імя А. М. Шырокава
Катэгорыя:Члены Беларускага саюза дызайнераў
Катэгорыя:Мастацтвазнаўцы СССР